Aalborg Kommune tilbyder som noget helt nyt sine borgere at bestille og betale sit pas hjemmefra. Det kommer efter den store succes med tidsbestilling af pas, da det tidligere skabte meget lange ventetider at få nyt pas hos borgerservice. Nu kan køerne blive endnu mindre med det nye tilbud. - Det er et nyt tilbud, som borgerne har taget i brug fra dag et. Op mod 25 procent af vores betalinger er gennemført via selvbetjeningsløsningen, siger Borgerservicechef Dorthe Jespersgaard. Det er især i maj, juni og juli borgerne kommer for at få fornyet deres pas, så de kan komme på sommerferie, og derfor er der særligt lange køer i de perioder.

Opsummering:
Som noget helt nyt kan borgerne i Aalborg undgå kø, når passet skal fornyes. Nu kan man nemlig bestille og betale det nye pas hjemmefra.